Diari Oficial de la Generalitat Valenciana


Sumari del DOGV 8910, del 22-09-2020 (2020/7508)

RESOLUCIÓ de 17 de juliol de 2020, de la Secretaria Autonòmica d'Educació i Formació Professional, per la qual s'estableixen instruccions relatives al procediment de justificació i pagament de les ajudes econòmiques per al desenvolupament del Pla d'actuació per a la millora en els centres privats concertats per al curs 2020-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8910

Data del DOGV
:   22-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7508


Data del document
:   17-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 de juliol de 2020, de la Secretaria Autonòmica d'Educació i Formació Professional, per la qual s'estableixen instruccions relatives al procediment de justificació i pagament de les ajudes econòmiques per al desenvolupament del Pla d'actuació per a la millora en els centres privats concertats per al curs 2020-2021. [2020/7508]  
Mitjançant l'Ordre 33/2018, de 10 d'agost, de la Conselleria d'Educació, Investigació, Cultura i Esport, s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora.  
Per Resolució de 25 d'abril de 2019, de la Conselleria d'Educació, Investigació, Cultura i Esport (DOGV 8539, 02.05.2019) es van convocar aquestes ajudes econòmiques destinades als centres privats concertats per al curs 2019-2020.  
Complits els tràmits establits en la convocatòria, una vegada finalitzat el termini i estudiades les sol·licituds, vist l'informe de la comissió assessora i avaluadora en el qual es concreta el resultat de l'avaluació de les sol·licituds, i l'informe de l'òrgan instructor, en el qual consta que de la informació que es troba a les seues mans es desprén que els beneficiaris compleixen tots els requisits per a accedir a l'assignació d'ajudes econòmiques, es van adjudicar les ajudes econòmiques per al desenvolupament de programes per a la millora de l'èxit i la reducció de l'abandonament escolar i altres actuacions incloses en el Pla d'actuació per a la millora, per al curs 2019-2020, per Resolució de 12 de novembre de 2019, del secretari autonòmic d'Educació i Formació Professional (DOGV 8679, 18.11.2019).  
Per al curs 2020-2021, a conseqüència de la situació de crisi sanitària derivada de la Covid-19, que ha impedit l'oportuna convocatòria i adjudicació de les mencionades ajudes, s'ha publicat el Decret llei 2/2020, de 3 d'abril, pel qual s'aproven mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19. Entre les mesures urgents aprovades per aquest decret llei està la de garantir els recursos necessaris a l'inici del curs 2020/2021, per a executar les obligacions que estableixen els articles 71.3 i 72.2 de la Llei orgànica 2/2006, d'educació.  
Per aquest motiu, mitjançant el mencionat decret llei s'han concedit, per al curs 2020-2021 les ajudes directes als centres privats concertats que van ser beneficiaris en el curs escolar 2019-2020, mitjançant la Resolució del secretari autonòmic, de data 12 de novembre de 2019, anteriorment indicada i pels mateixos imports per a la dotació de recursos destinats a la inclusió educativa i a la lluita contra l'abandonament, que consolida els recursos atorgats als centres i dona continuïtat als programes implantats per al present curs escolar. D'aquesta manera, es garanteixen els recursos necessaris per a atendre l'alumnat amb majors dificultats d'aprenentatge, especialment en un curs escolar en el qual caldrà intensificar les activitats de reforç, considerant el temps que han estat durant el curs 2019/2020 sense activitat educativa presencial.  
D'acord amb les facultats atorgades en el resolc vint-i-uné de la Resolució de 25 d'abril de 2019, de la Conselleria d'Educació, Cultura i Esport, anteriorment mencionada, per la qual es convoquen ajudes econòmiques destinades als centres privats concertats.  
  
En virtut de tot això, resolc:  
  
Primer. Relació dels centres privats concertats beneficiaris i imports de les ajudes per al curs 2020-2021  
D'acord amb el que s'estableix en l'article 6 del Decret llei 2/2020, de 3 d'abril, els centres beneficiaris de les ajudes directes, per al curs 2020-2021, són els centres privats concertats que van ser beneficiaris en el curs 2019-2020 mitjançant Resolució de 12 de novembre de 2019, del secretari autonòmic d'Educació i Formació Professional, i que es reprodueixen en l'annex I de la present resolució.  
  
Segon. Obligacions dels centres beneficiaris i procediment per a la justificació de les ajudes  
El règim jurídic, obligacions dels beneficiaris i el procediment per a la justificació de les ajudes, serà l'establit en l'Ordre 33/2018, de 10 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora, segons s'estableix en el Decret llei 2/2020, de 3 d'abril.  
La justificació de les ajudes es realitzarà de conformitat amb el que es preveu en la base dihuitena de l'Ordre 33/2018, de 10 d'agost. La titularitat del centre haurà de presentar a la Direcció General d'Innovació Educativa i Ordenació, a efectes de compte justificatiu i del pla de control, la següent documentació:  
a) Memòria econòmica justificativa del cost de les activitats objecte de la subvenció, que contindrà:  
1r. La relació classificada de les despeses amb identificació del creditor i del document, el seu import, la data d'emissió, la data de pagament, el document justificatiu del seu pagament i la intervenció del PAM relacionada amb la despesa realitzada. Tota la facturació haurà d'estar datada en el període comprés entre l'1 de setembre de 2020 i el 30 de novembre de 2020.  
2n. Les factures o documents de valor probatori equivalent amb validesa en el tràfic jurídic mercantil o amb eficàcia administrativa incorporats en la relació anteriorment mencionada, o còpia compulsada.  
b) Document de la titularitat del centre en què es faça constar que es desenvolupen les actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora, excloent-ne les despeses ordinàries de funcionament.  
  
Tercer. Termini de justificació  
El termini per a la presentació del compte justificatiu finalitzarà el dia 30 de novembre de 2020 i, en tot cas, amb anterioritat a la data del tancament de l'exercici econòmic que determine la conselleria competent en matèria d'hisenda.  
  
Quart. Pagament  
El pagament de les ajudes econòmiques assignades es realitzarà, tal com estableix el punt 2 de la base dissetena de l'Ordre 33/2018 per la qual s'aproven les bases reguladores, amb càrrec als crèdits del capítol IV de la secció, servei, centre gestor i programa 03.33.81.380.29, línia de subvenció S7857000, prevista en l'actual Llei de pressupostos de la Generalitat, per l'import màxim de 587.000 euros.  
  
Amb caràcter previ al pagament de les ajudes l'administració comprovarà que els centres privats concertats compleixen les obligacions tributàries i de la Seguretat Social.  
  
Cinqué. Publicació de la present resolució  
Aquesta resolució es comunicarà als centres privats concertats beneficiaris de les ajudes i es publicarà en la pàgina web de la Conselleria d'Educació, Cultura i Esport en l'URL següent:  
http://www.ceice.gva.es/va/web/innovacion-calidad/plan-de-actuacion-para-la-mejora  
  
València, 17 de juliol de 2020.- El secretari autonòmic d'Educació i Formació Professional: Miguel Soler Gracia.